b'\n_START_ARTICLE_\nGerhard Unterluggauer\n_START_SECTION_\nKariera\n_START_PARAGRAPH_\nSvojo kariero je za\xc4\x8del v klubu VSV EC, za katerega je igral od 1992 do 2001. V tem \xc4\x8dasu je mo\xc4\x8dno napredoval od nadarjenega mladinca do u\xc4\x8dinkovitega igralca, ki je v sezoni 2000/01 na 50 tekmah zadel 17 golov in dodal 42 podaj. Vmes je dve sezoni (1995/96 in 1996/97) preigral v ligi WHL. Zastopal je barve mo\xc5\xa1tva Brandon Wheat Kings, zanje je dosegel v prvi sezoni 16 to\xc4\x8dk, v drugi pa \xc5\xbee 57. Z mo\xc5\xa1tvom Brandon Wheat Kings se je tudi veselil osvojitve naslova prvaka. Po vrnitvi v Avstrijo za 4 sezone se je preselil v Nem\xc4\x8dijo, kjer je igral za Schwenninger Wild Wings, s katerimi se je boril za obstanek v nem\xc5\xa1ki DEL ligi, kar jim je tudi uspelo po dvoboju z mo\xc5\xa1tvom Berlin Capitals. Tam je ostal le eno sezono - zatem se je za dve sezoni preselil k drugi nem\xc5\xa1ki ekipi D\xc3\xbcsseldorfer EG (oziroma DEG Metro Stars). Odtlej je pet sezon zapored igral pri tirolskem mo\xc5\xa1tvu HC TWK Innsbruck, s katerimi se je trikrat uspel kvalificirati v kon\xc4\x8dnico. Ko je klub zaradi finan\xc4\x8dnih te\xc5\xbeav marca 2009 naznanil selitev v ni\xc5\xbejo Narodno ligo, je Unterluggauer okrepil drugega EBEL-liga\xc5\xa1a, svoje mati\xc4\x8dno mo\xc5\xa1tvo VSV EC._NEWLINE_Gerhard Unterluggauer je reden avstrijski reprezentant, za dr\xc5\xbeavne barve nastopa vse od Svetovnega prvenstva leta 1994. Med drugim je zaigral na Olimpijskih igrah v Salt Lake Cityju in kvalifikacijah za Olimpijske igre v Torinu.'